**În Viflaimul cel vestit**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În Viflaimul cel vestit,

Când steaua sfântă s-a ivit,

Domnul din ceruri a zâmbit,

Pruncul Isus s-a zămislit,

Domnul din ceruri a zâmbit,

Pruncul Isus s-a zămislit.

În Sfânta seară de Ajun,

Tu, muritor de rând, om bun,

Deschide-ți sufletul spre cer,

Isus coboară. leru-i ler,

Deschide-ți sufletul spre cer,

Isus coboară, leru-i ler.

Primește-l în lăcașul tău

Și-ți spală sufletul de rău,

Ca, în lumină, să-l slăvești

Pe Domnul lumilor cerești,

Ca, în lumină, să-l slăvești

Pe Domnul lumilor cerești!